# Jurnalul Oficial C 413A/10 n

| | ISSN 1977-1029 |
| --- | --- |
| Jurnalul Oficial
  al Uniunii Europene | C 413A |
| | |
| Ediţia în limba română | Comunicări şi informări | Anul 5910 noiembrie 2016 |

ISSN 1977-1029

Jurnalul Oficial

al Uniunii Europene

C 413A

Ediţia în limba română

Comunicări şi informări

Anul 5910 noiembrie 2016

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Curtea de Justiție a Uniunii Europene |
| 2016/C 413 A/01 | Invitație de depunere a candidaturilor | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Curtea de Justiție a Uniunii Europene

2016/C 413 A/01

Invitație de depunere a candidaturilor

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Curtea de Justiție a Uniunii Europene

| 10.11.2016 | RO | Jurnalul Oficial al Uniunii Europene | CA 413/1 |
| --- | --- | --- | --- |

10.11.2016

RO

Jurnalul Oficial al Uniunii Europene

CA 413/1

---

INVITAȚIE DE DEPUNERE A CANDIDATURILOR

(2016/C 413 A/01)

Postul de director al Direcției tehnologia informației (gradul AD 14 sau AD 15) în cadrul Direcției generale infrastructură a Curții de Justiție a Uniunii Europene va deveni vacant în curând. Acest post va fi ocupat prin aplicarea articolului 29 alineatul (2) din Statutul funcționarilor Uniunii Europene.

Natura atribuțiilor

Aflat în subordinea directorului general al Direcției generale infrastructură, titularul postului este însărcinat să conducă Direcția tehnologia informațiilor (denumită în continuare „DTI”) organizând și coordonând activitățile acesteia.

DTI, care este însărcinată cu ansamblul serviciilor legate de tehnologia informației din cadrul Curții de Justiție a Uniunii Europene (denumită în continuare „Curtea”), joacă un rol central în buna funcționare și în dezvoltarea sistemului informatic al Curții. Aceasta contribuie la modernizarea Curții, prin punerea în aplicare a unei viziuni și a unei strategii moderne și dinamice privind viitorul informaticii, pe care directorul va trebui să le identifice și să le coreleze în conformitate cu prioritățile definite de Curte luând în considerare nevoile specifice ale unei instituții judiciare.

În acest scop, activitatea DTI include printre altele: analiza, conceperea, dezvoltarea, punerea în funcțiune și întreținerea instrumentelor informatice; definirea, punerea în funcțiune și gestionarea infrastructurilor informatice (rețea, telefonie fixă și mobilă, centru de date, site de urgență, calculatoare, copiatoare multifuncționale etc.); asistența pentru utilizatori, precum și gestiunea tehnică și instalațiile multimedia din sălile de ședință.

În acest context, directorul DTI consiliază serviciile și autoritățile competente ale Curții și le propune strategia informatică ce trebuie urmată pe termen scurt, mediu și lung, redată în special în planul strategic, care conține planuri de activitate multianuale stabilite în lumina evoluției urmărite a sistemului informatic și a priorităților care rezultă din aceasta. În această privință, directorul pregătește propuneri și rapoarte. El asigură de asemenea planificarea bugetară și punerea în aplicare a planurilor de activitate.

Directorul conduce o echipă formată din aproximativ șaptezeci de funcționari împărțiți în patru unități administrative, precum și prestațiile unor societăți externe. Bugetul anual al DTI pentru echipament și prestații externe se ridică la aproximativ 18 milioane de euro.

În plus, acesta asigură conformitatea sistemelor informatice cu reglementările în vigoare. În calitatea sa de ordonator subdelegat pentru cheltuielile în materie de tehnologia informației, el asigură respectarea reglementărilor în materie financiară, în special a celor din domeniul achizițiilor publice.

Directorul DTI este chemat să reprezinte instituția în cadrul unor organe sau foruri de decizie externe, în special în comitetele interinstituționale în domeniul informatic.

Profil căutat

| — | capacitate de a conduce și a motiva o importantă echipă de profesioniști competenți, specialiști în domeniul informaticii; excelente aptitudini în materie de gestiune și capacitatea de a conduce o entitate administrativă axată pe serviciul într-un mediu multicultural; capacitatea de a înțelege provocările cu care se confruntă marile organizații în conceperea, dezvoltarea și evoluția unor sisteme informatice interne care să răspundă cerințelor profesionale; |
| --- | --- |

—

capacitate de a conduce și a motiva o importantă echipă de profesioniști competenți, specialiști în domeniul informaticii; excelente aptitudini în materie de gestiune și capacitatea de a conduce o entitate administrativă axată pe serviciul într-un mediu multicultural; capacitatea de a înțelege provocările cu care se confruntă marile organizații în conceperea, dezvoltarea și evoluția unor sisteme informatice interne care să răspundă cerințelor profesionale;

| — | experiență confirmată în planificarea și în gestiunea eficace a resurselor umane și financiare; |
| --- | --- |

—

experiență confirmată în planificarea și în gestiunea eficace a resurselor umane și financiare;

| — | un simț dezvoltat al comunicării și al relațiilor interpersonale, în vederea creării și menținerii unor relații excelente cu cabinetele, cu grefele și cu serviciile Curții, precum și cu celelalte instituții; |
| --- | --- |

—

un simț dezvoltat al comunicării și al relațiilor interpersonale, în vederea creării și menținerii unor relații excelente cu cabinetele, cu grefele și cu serviciile Curții, precum și cu celelalte instituții;

| — | experiență practică dovedită în materie de planificare și de gestiune de proiecte; |
| --- | --- |

—

experiență practică dovedită în materie de planificare și de gestiune de proiecte;

| — | capacitate de a elabora o strategie pentru dezvoltarea de sisteme informatice și pentru furnizarea de servicii în cadrul Curții care să țină seama de nevoi, de resurse și de constrângeri; |
| --- | --- |

—

capacitate de a elabora o strategie pentru dezvoltarea de sisteme informatice și pentru furnizarea de servicii în cadrul Curții care să țină seama de nevoi, de resurse și de constrângeri;

| — | capacitate de a consilia cabinetele, grefele și serviciile instituției în materie de informatică; |
| --- | --- |

—

capacitate de a consilia cabinetele, grefele și serviciile instituției în materie de informatică;

| — | capacitate excelentă de analiză, aptitudine de a identifica punctele-cheie, de a defini și de a elabora obiective strategice și de a le transpune în propuneri de acțiuni concrete; |
| --- | --- |

—

capacitate excelentă de analiză, aptitudine de a identifica punctele-cheie, de a defini și de a elabora obiective strategice și de a le transpune în propuneri de acțiuni concrete;

| — | o bună cunoaștere a regulilor financiare aplicabile instituțiilor Uniunii sau o bună cunoaștere în materie de gestiune a unor bugete și contracte importante. |
| --- | --- |

—

o bună cunoaștere a regulilor financiare aplicabile instituțiilor Uniunii sau o bună cunoaștere în materie de gestiune a unor bugete și contracte importante.

Condiții cerute

Candidații trebuie să îndeplinească condițiile pentru a fi numiți funcționari prevăzute de Statutul funcționarilor Uniunii Europene. Pentru acest post, ei trebuie să îndeplinească următoarele condiții minime:

| — | să fi atins un nivel de studii corespunzător unui ciclu complet de studii universitare recunoscut printr-o diplomă; |
| --- | --- |

—

să fi atins un nivel de studii corespunzător unui ciclu complet de studii universitare recunoscut printr-o diplomă;

| — | să fi dobândit o experiență profesională de cel puțin 10 ani în domenii prevăzute la punctul „Natura atribuțiilor”; |
| --- | --- |

—

să fi dobândit o experiență profesională de cel puțin 10 ani în domenii prevăzute la punctul „Natura atribuțiilor”;

| — | cunoașterea aprofundată a unei limbi oficiale a Uniunii Europene și cunoașterea satisfăcătoare a unei alte limbi oficiale a Uniunii Europene. Din rațiuni de serviciu, o bună cunoaștere a limbii engleze este cerută. |
| --- | --- |

—

cunoașterea aprofundată a unei limbi oficiale a Uniunii Europene și cunoașterea satisfăcătoare a unei alte limbi oficiale a Uniunii Europene. Din rațiuni de serviciu, o bună cunoaștere a limbii engleze este cerută.

Remunerație și condiții de muncă

Remunerația și condițiile de muncă sunt cele prevăzute de Statutul funcționarilor pentru funcționarii de gradul AD 14 sau AD 15 ai Uniunii Europene. Cu titlu orientativ, salariul de bază lunar al unui funcționar de gradul AD 14 treapta 1 este de 13 642 de euro, iar cel corespunzător gradului AD 15 treapta 1 este de 15 435 de euro. Candidaților li se atrage atenția asupra obligației impuse de statut oricărui nou membru al personalului de a efectua cu succes o perioadă de stagiu de nouă luni.

Depunerea candidaturilor

Candidații pentru acest post sunt invitați să își trimită candidatura exclusiv prin poșta electronică la adresa de e-mail DIR-DTI@curia.europa.eu, până cel târziu la 9 decembrie 2016. Candidaturile vor fi însoțite de un curriculum vitae detaliat și de orice alte documente utile. Candidații trebuie de asemenea să anexeze la actul lor de candidatură o scrisoare de motivație, precum și o scurtă expunere (maximum cinci pagini) a viziunii lor cu privire la activitățile și la gestiunea direcției vizate de invitația de depunere a candidaturilor.

---